**Θέση Εργασίας: Ηλεκτρολόγοι / Ηλεκτρ. Τεχνικό Πεδίου**

Η **MES Energy** ( [mese.gr](https://mese.gr/) ), μία δυναμικά αναπτυσσόμενη εταιρεία στον χώρο των Ανανεώσιμων Πηγών Ενέργειας, αναζητά έμπειρους **Ηλεκτρολόγους / Ηλεκτρ. Μηχανικούς Πεδίου** για να ενισχύσουν την ομάδα της Διεύθυνσης Διαχείρισης Έργων, Λειτουργίας & Συντήρησης. Οι νέοι/νέες συνάδελφοι θα ενταχθούν στις τεχνικές βάσεις της **Αθήνας** και της **Κοζάνης**.

**Γιατί να επιλέξετε τη MES Energy;**

* **Ηγετική θέση** στον κλάδο της «πράσινης» ενέργειας: Εστιάζουμε σε καινοτόμες τεχνολογίες και εξελίσσουμε διαρκώς το χαρτοφυλάκιό μας σε έργα ΑΠΕ, δίνοντας έμφαση στην ποιότητα και την αποτελεσματικότητα.
* **Επένδυση στην εκπαίδευση και την εξέλιξη**: Παρέχουμε συνεχή τεχνική κατάρτιση, ευκαιρίες επαγγελματικής ανάπτυξης και πρόσβαση σε προηγμένες λύσεις λογισμικού και εξοπλισμού.
* **Ομαδικό πνεύμα και υποστηρικτικό περιβάλλον**: Ενθαρρύνουμε τη συνεργασία, τη διαρκή βελτίωση και την ανάληψη πρωτοβουλιών.
* **Σταθερότητα και προοπτική**: Αναπτυσσόμαστε με σταθερούς ρυθμούς και επεκτείνουμε συνεχώς τη δραστηριότητά μας, προσφέροντας ευκαιρίες μακροχρόνιας απασχόλησης.

**Περιγραφή Ρόλου**

Ως μέλος της ομάδας μας, θα συμμετέχετε μεταξύ άλλων σε:

* **Προληπτική και διορθωτική συντήρηση** φωτοβολταϊκών εγκαταστάσεων (Φ/Β) με σταθερές βάσεις ή tracker.
* **Διάγνωση και αποκατάσταση βλαβών**, ώστε να διασφαλίζεται η εύρυθμη λειτουργία των συστημάτων.
* **Συντήρηση σε συστήματα αποθήκευσης** σε βιομηχανική κλίμακα
* **Ελέγχους και εργασίες προληπτικής συντήρησης**σε υποσταθμούς Μέσης / Χαμηλής Τάσης
* **Τεχνική υποστήριξη** και συνεργασία με μηχανικούς και συναδέλφους άλλων ειδικοτήτων για την λειτουργία off - grid συστημάτων ή μικροδικτύων

**Απαιτούμενα Προσόντα**

* **Πτυχίο Ηλεκτρολόγου Τ.Ε. ή Π.Ε. ή Συναφούς Ειδικότητας** (η κατοχή άδειας Ηλεκτρολόγου κατάλληλης τάξης για χειρισμούς στη Μέση Τάση θεωρείται απαραίτητο προσόν για υποψηφίους με εμπειρία).
* Ικανότητα εργασίας **αυτόνομα** αλλά και **ομαδικά**, με ευελιξία και προσαρμοστικότητα.
* **Εκπληρωμένες στρατιωτικές υποχρεώσεις** (για άνδρες υποψηφίους).
* Δυνατότητα **ταξιδιών**
* **Δίπλωμα Οδήγησης Β’ Κατηγορίας**.
* Προσήλωση στην **τήρηση κανόνων ασφαλείας** και διαδικασιών

**Επιθυμητές Δεξιότητες**

* **Προηγούμενη εμπειρία** στη λειτουργία και συντήρηση Φ/Β συστημάτων ή ηλεκτρολογικών εγκαταστάσεων.
* **Καλή γνώση αγγλικών**
* Δεξιότητες **επίλυσης προβλημάτων**
* **Επικοινωνιακές ικανότητες** για αποτελεσματική συνεργασία με πελάτες, προμηθευτές και συναδέλφους.

**Παροχές**

1. **Μόνιμη απασχόληση**: Πλήρες ωράριο με ανταγωνιστικό πακέτο αποδοχών, ανάλογα με την εμπειρία και τις δεξιότητες.
2. **Συνεχής εκπαίδευση**: Εξειδικευμένα σεμινάρια και πρακτική κατάρτιση στις τελευταίες τεχνολογίες Φ/Β και ηλεκτρολογικού εξοπλισμού.
3. **Ευκαιρίες εξέλιξης**: Προοπτικές επαγγελματικής ανέλιξης σε ένα ευέλικτο και συνεχώς αναπτυσσόμενο περιβάλλον.
4. **Σύγχρονος εξοπλισμός**: Παροχή σύγχρονων εργαλείων, λογισμικού και οχημάτων για άμεση ανταπόκριση στις ανάγκες του ρόλου.

Εάν επιθυμείτε να συμβάλλετε ενεργά στην **πράσινη μετάβαση** και να γίνετε μέρος μιας δυναμικής ομάδας που αναπτύσσει καινοτόμες λύσεις ενέργειας, σας προσκαλούμε να **αποστείλετε το βιογραφικό σας** **στο****asset@mese.gr** και στο info@mese.gr.